[image: image1.jpg]


R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 9943/25.09.2025
REFERAT DE APROBARE
a proiectului de hotărâre privind stabilirea unor măsuri pentru delegarea gestiunii activității de colectare separată și transport separat al deșeurilor municipale din Zona 0 Ghizela, Zona 1 Timișoara, Zona 2 Jimbolia, Zona 3 Deta și Zona 4 Făget, inclusiv operarea facilităților de transfer Stația de Transfer Timișoara, Centrul de Colectare Jimbolia, Centrul de Colectare Deta, Centrul de Colectare Făget.
În conformitate cu:

a) art. 2, alin. (1), art. 6, alin. (1), li. e), h) și i), și alin. (3), art. 7, alin. (3), art. 12, alin. (2) și (3), art. 13, art. 14, alin. (3) din Legea nr. 101/2006 a serviciului de salubrizare, republicată, cu modificările și completările ulterioare;

b) art. 1, alin. (4), lit. j), art. 3, alin. (1) și (4), art. 8, alin. (1) și (3), lit. d), d1) și i), art. 10, alin. (4) și (5), art. 22, art. 23, alin. (1), lit. b) și alin. (2), art. 29, art. 30, art. 32, alin. (2) și (3), și art. 33, alin. (1) din Legea nr. 51/2006 a serviciilor comunitare de utilități publice, republicată cu modificările și completările ulterioare;

c) Ordonanța de Urgență a Guvernului nr. 92/2021 privind regimul deșeurilor, cu modificările și completările ulterioare;

d) Legea nr. 98/2016 privind achizițiile publice, cu modificările și completările ulterioare;

e) Legea nr. 100/2016 privind concesiunile de lucrări și concesiunile de servicii, cu modificările și completările ulterioare;

f) Legea nr. 52/2003 privind transparența decizională în administrația publică, republicată, cu modificările și completările ulterioare;

g) Normele metodologice de aplicare a Legii nr. 52/2003 privind transparența decizională în administrația publică, aprobate prin Hotărârea Guvernului nr. 831/2022;

h) art. 129, alin. (2), lit. d) și alin. (7), lit. n) și s), art. 134, alin. 1, lit. a), art. 133, alin. 2, lit. a) și art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
Documentațiile acestui proiect au ca obiect „Studiu de oportunitate pentru delegarea activităților serviciului de salubrizare ȋn cadrul Sistemului de management integrat al deșeurilor în județul Timiș” și „Studiu de fundamentare a deciziei de delegare a unor activități componente ale serviciului de salubrizare ȋn cadrul Sistemului de management integrat al deșeurilor din județul Timiș”, care au fot întocmite în vederea elaborării doumentației de atribuire pentru delegarea gestiunii prin concesiune a serviciilor de colectare separată și transportul separat al deșeuriulor menajere și al deșeurilor similare provenind din activități comerciale din industrie și instituții, inclusiv fracțiile colectate separat și a serviciilor de transfer al deșeurilor municipale în stații de transfer, inclusiv transportul separat al deșeurilor reziduale la depozitele de deșeuri nepericuloase șo /sau la instașațiile integrate de tratare, al deșeurilor de hârtie, metal, plastic și sticlă colectate separat la stațiile de sortare și al biodeșeurilor la instalațiile de compostare și/sau de digestie anaerobă la nivelul județului Timiș.
Față de cele expuse, supun aprobării Consiliului Local al Orașului Deta, proiectul de hotărâre în forma prezentată.  

